קייטלין ג'נר

קייטלין מארי ג'נר (באנגלית: Caitlyn Marie Jenner; נולדה ב-28 באוקטובר 1949) היא ידוענית ואישיות טלוויזיונית המוכרת בעיקר מתוכנית הריאליטי "משפחת קרדשיאן". ב-30 בינואר 2015 פורסם בשבועון "פיפל" שג'נר היא טרנסג'נדרית. עד אותה עת, במשך 65 שנים, הייתה מוכרת כברוס ג'נר (Bruce Jenner) והזדהתה בפני הציבור כגבר, והתפרסמה כאתלטית, אלופה אולימפית (מונטריאול 1976) ושיאנית עולם בקרב עשר.

ביוני 2015, חשפה ג'נר את השינויים הפיזיים בגופה, את שמה החדש כאישה, קייטלין, ואת השינוי הרשמי בשימוש בדיבור בלשון נקבה כלפיה.

ביוגרפיה

נולדה בשם ויליאם ברוס ג'נר (William Bruce Jenner) במאונט קיסקו, ניו יורק שבארצות הברית, למשפחה מרקע נוצרי ממוצא בריטי והולנדי. בהיותה תלמידת תיכון, עסקה בענפי ספורט רבים: כדורגל, כדורסל, אתלטיקה וסקי מים.

 קריירה כאתלטית 
באולימפיאדת מינכן (1972) סיימה במקום העשירי בקרב עשר בתוצאה של 7,722 נקודות.

שיאנית עולם
בתחרות שנערכה ביוג'ין, אורגון באוגוסט 1975, שיפרה ג'נר בקרב עשר את שיאו העולמי של מיקולה אבילוב מברית המועצות (8,454 נקודות) והעמידה אותו על 8,524 נקודות. באוקטובר אותה שנה, זכתה במשחקים הפאן-אמריקאיים שנערכו במקסיקו סיטי במדליית זהב בקרב עשר (8,045 נקודות).

אלופה אולימפית
במבחנים האמריקאיים לאולימפיאדת מונטריאול (1976) שנערכו ביוג'ין אורגון ביוני 1976, שיפרה את שיאה העולמי בקרב עשר והעמידה אותו על 8,538 נקודות. במשחקים עצמם, היא זכתה במדליית זהב בשיא עולם חדש - 8,618 נקודות (8,634 נק', תוקן בשנת 1985), לפני גידו קרצ'מר מגרמניה המערבית (8,411 נקודות) והאלוף האולימפי היוצא ניקולאי אבילוב (8,369 נקודות). שיא עולם זה החזיק מעמד 4 שנים ונשבר על ידי דיילי תומפסון מבריטניה (8,622 נקודות). לאחר המשחקים האולימפיים פרשה ג'נר מספורט תחרותי.

 שיאים אישיים 
 ריצת 100 מטר: 10.7 שניות (1975)
 ריצת 400 מטר: 47.5 שניות (1976)
 ריצת 1500 מטר: 4:12.6 דקות (1976)
 ריצת 110 מטר משוכות: 14.3 שניות
 קפיצה לגובה: 2.03 מטר (1976)
 קפיצה במוט: 4.80 מטר (1974)
 קפיצה לרוחק: 7.32 מטר (1974)
 הדיפת כדור ברזל: 15.35 מטר (1976)
 זריקת דיסקוס: 51.69 מטר (1976)
 הטלת כידון: 69.47 מטר (1972)

 תארים והישגים 
 ג'נר זכתה בשנת 1976 בפרס ג'יימס א' סאליבן, פרס לספורטאי החובב הטוב ביותר
 בשנת 1980 זכתה ג'נר להיכלל בהיכל התהילה של ארצות הברית באתלטיקה.
 בשנת 1986 זכתה ג'נר להיכלל בהיכל התהילה האולימפי של ארצות הברית.

יציאתה מהארון
224x224px|ממוזער|קייטלין ג'נר, בתמונה שצולמה על ידי אנני ליבוביץ' עבור מגזין ואניטי פייר ב-2015. התמונה הייתה הראשונה בה נחשפה ג'נר לאחר ניתוח התאמת המגדר שעברה.
לאחר הגיעה לגיל 65, ב-24 באפריל 2015, חשפה ג'נר לראשונה, בריאיון לדיאן סויר, כי היא טרנסג'נדרית ומתמודדת עם דיספוריה מגדרית מאז נעוריה, וכי היא אישה לכל דבר ועניין. מאוחר יותר חשפה ג'נר את שמה החדש, קייטלין. מעברה של ג'נר לווה בשני פרקי ספיישל בתוכנית "משפחת קרדשיאן" וכן בסדרה תיעודית בת שמונה פרקים. ב-15 ביולי 2015, זכתה ג'נר בפרס האומץ בטקסי ה-ESPY. את הפרס קיבלה על פועלה למען קהילת הטרנסג'נדרים בעולם וקבלת השונה. ביולי 2015 שודרה ב תוכנית דוקומנטרית על אודות מעברה של ג'נר מגבר לאישה, בשם "אני קייט".

באוגוסט 2021 יצא בנטפליקס סרט תיעודי על חייה של ג'נר, בשם "הסיפור שלא סופר: קייטלין ג'נר". הסרט עוקב אחר מהלך חייה של ג'נר, החל מילדותה, האימונים לאולימפיאדה, התחרויות, הזכיות, חיי המשפחה, ועד לתהליך ההתאמה המגדרית שעשתה. במהלך הסרט היא מתראיינת ומספרת על הדיספוריה המגדרית ממנה סבלה לאורך כל חייה.

במרץ 2022 התפרסם שפוקס ניוז, אשר נחשבת כדוגלת בערכים שמרניים, שכרה את ג'נר לתפקיד של תורמת תוכן (באנגלית: A Contributor).

 פעילות פוליטית 
ב-23 באפריל 2021 הכריזה ג'נר, חברת המפלגה הרפובליקנית, על מועמדותה למשרת מושלת קליפורניה, לקראת הבחירות החוזרות ("Recall election") שטרם הוכרז רשמית על קיומן, ואשר נועדו להדיח את המושל המכהן גווין ניוסם, לאחר שמארגני מהלך ההדחה השיגו את מספר החתימות הדרושות לכך.

 יחסה לישראל 

במלחמת חרבות ברזל הביעה תמיכה נחרצת במדינת ישראל. כמו כן, ציינה שהיא הופתעה מעוצמת השנאה והאנטישמיות בקמפוסים בארצות הברית.

ביוני 2025 ביקרה בישראל, ובעת ביקורה נערך מבצע עם כלביא נגד איראן. היא צירפה לחשבון האינסטגרם שלה תמונה שלה מהכותל בירושלים וכתבה: "אתמול בירושלים. ליבי עם ישראל עכשיו ולעד. הרוע לא ינצח".

חיים אישיים
לג'נר שישה ילדים ביולוגיים וארבעה ילדים חורגים. בשנים 1972–1980 הייתה נשואה לכריסטי קראונובר. מנישואים אלה נולדו בנן ברטון (ב-1978) ובתן קסנדרה (קייסי) לין (ב-1980). בשנים 1981–1985 הייתה נשואה לשחקנית לינדה תומפסון. מנישואים אלה נולדו בניהן ברנדון (ב-1981) וברודי (ב-1983), שהשתתף בסדרת הטלוויזיה "הוליווד הילס".

ב-1991 נישאה ג'נר, בשלישית, לקריס, אשתו לשעבר של עורך הדין ואיש העסקים רוברט קרדשיאן. לזוג שתי בנות, קנדל (נולדה ב-1995) וקיילי (נולדה ב-1997). ג'נר גידלה גם את ילדיה של קריס מנישואיה עם רוברט - קורטני, קים, קלואי ורוב קרדשיאן. ב-2013 נפרדו בנות הזוג. מאז 2007 משתתפת המשפחה בתוכנית הריאליטי "משפחת קרדשיאן".

ג'נר היא נוצרייה באמונתה. השקפותיה הפוליטיות נוטות לשמרנות, והיא מגדירה את עצמה כרפובליקנית.

במאי 2018 התארסה ג'נר לסופיה האצ'ינס, בת זוגה הטרנסג'נדרית הצעירה ממנה ב-47 שנים. האצ'ינס נהרגה בתאונת דרכים ביולי 2025.

 ראו גם 
 טרנסג'נדריות ואינטרסקסואליות בספורט
 התפתחות שיא העולם בקרב עשר 

 קישורים חיצוניים 



 הסיפור שלא סופר: קייטלין ג'נר, בנטפליקס
 ברוס ג'נר באתר היכל התהילה של התאחדות האתלטיקה של ארצות הברית







ביאורים

הערות שוליים

קטגוריה:אמריקאים ילידי מדינת ניו יורק
קייטלין
ג'נר, ברוס
ג'נר, ברוס
ג'נר, ברוס
ג'נר, קייטלין
ג'נר, ברוס
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:זוכי פרס ארתור אש
קטגוריה:זוכי פרס ג'יימס סאליבן
קטגוריה:טרנסג'נדריות אמריקאיות
קטגוריה:זוכי פרס בחירת הנוער
קטגוריה:אמריקאים שהופיעו ברשימת טיים 100
קטגוריה:ספורטאיות טרנסג'נדריות
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:פוליטיקאים להט"בים אמריקאים
קטגוריה:נהגים שדרסו למוות
קטגוריה:מדינת ניו יורק: ספורטאים
קטגוריה:אמריקאיות שנולדו ב-1949
קטגוריה:אמריקאים שנולדו ב-1949